120-dages reglen er en aftale om forkortet opsigelsesvarsel i tilfælde af længerevarende sygdom. Du er kun omfattet af 120-dages-reglen, hvis det klart fremgår af din kontrakt, og det er kun privatansatte der kan have reglen i deres kontrakt. Hvis du inden for de seneste 12 måneder har haft, hvad der svarer til 120 sygedage, vil din arbejdsgiver kunne sige dig op med én måneds varsel til en måneds udgang, uanset hvor lang din anciennitet måtte være. Selve optællingen af sygedagene kan være kompliceret, især hvis der er tale om deltidssygemelding. Du bør altid kontakte KS for vejledning og tjek af opgørelsen. Herudover er det en rigtig god idé selv at notere sine sygedage ned i en kalender. Det er dog ikke alle former for sygdom, der giver adgang til anvendelse af 120-dages-reglen. Kontakt derfor KS, hvis du er omfattet af 120-dages-reglen og er bekymret for, om reglen kan anvendes over for dig